b'\n_START_ARTICLE_\nFranc Drenovec\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudij knji\xc5\xbeevnosti je pretrgala druga svetovna vojna. Od avgusta 1942 do kapitulacije fa\xc5\xa1isti\xc4\x8dnega re\xc5\xbeima v Italiji je bil interniran v tabori\xc5\xa1\xc4\x8du na Rabu. Po zlomu Italije se je pridru\xc5\xbeil narodnoosvobodilni borbi, kjer je delal v propagandnem oddelku Glavnega \xc5\xa1taba Narodnoosvobodilne vojske in partizanskih odredov Slovenije in v uredni\xc5\xa1tvu Na\xc5\xa1e vojske. Po osvoboditvi je bil do 1947 najprej direktor urada za informacijepri vladi Ljudske republike Slovenije, nato direktor programa Radia Slovenije (1950-1953), notranjepoliti\xc4\x8dni urednik pri \xc4\x8dasopisu Slovenski poro\xc4\x8devalec in Delo (1953-1961) ter dopisnik Tanjuga za Zahodna Afrika v Gani (1961-1965). Po vrnitvi v Ljubljano je vodil uredni\xc5\xa1tvo Tanjuga za Slovenijo. Za delo v novinarstvu je prejel Tom\xc5\xa1i\xc4\x8devo nagrado.'